《再用元韵因简县庠诸先辈》
宋代·王炎

书生卯饭动及午，姜糁菜丝烦自煮。
异时甘脆屋渠渠，出自空肠千卷书。
竹间杵臼相敲击，茶不疗饥何苦吃。
泉新火活费裁排，呼奴更挈铜瓶来。
蜀客见之心逐逐，暂借纸窗休茧足。
归欤家在淮源边，草魁可买无青钱。
不办云腴供粥饮，空有束诗如束筍。
青箬小分鹰爪香，江上拿舟当无引。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。